stanford-oval/wikipedia huggingface dataset:
Ibrahim Fazeel

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 9. lokakuuta 1980
Syntymäpaikka: Malé, Malediivit
Pelipaikka: Keskikenttäpelaaja
Pituus: 178 cm
Seura
Seura: Victory Malé
Seurat
| Vuodet | Seura | O | (M) |
| 2001-2003 | Island FC |  |  |
| 2004-2006 | New Radiant |  |  |
| 2007 | VB Sports Club |  |  |
| 2007-2008 | DPMM FC |  |  |
| 2008- | Victory Malé |  |  |
Maajoukkue
| 2000- |  Malediivit | 42 | (12) |
 Seurajoukkueuran tilastot kattavat vain kansalliset sarjat, päivitetty 16.4.2011 .  Maajoukkueuran tilastot päivitetty 16.4.2011 .
Ibrahim Fazeel (s. 9. lokakuuta 1980 Malé) on malediivilainen jalkapalloilija, pelipaikaltaan keskikenttäpelaaja. Hän edustaa seuratasolla maansa pääsarjassa pelaavaa Victory Maléa. Fazeel on pelannut kotimaansa seurojen lisäksi myös bruneilaisessa DPMM FC:ssä.
Fazeel on pelannut Malediivien maajoukkueessa vuodesta 2000 lähtien. Hän on osallistunut muun muassa vuosien 2002–2010 MM-kisojen karsintoihin ja tehnyt niissä yhteensä kolme maalia.
Entinsiivet

| Entinsiivet |
| --- | --- |

Tieteellinen luokittelu
Kunta::  Kasvit
Alakunta::  Versokasvit
Kladi::  Putkilokasvit
Kladi::  Saniaiset
Lahko::  Cyatheales
Heimo::  Saniaispuukasvit (rankasaniaiskasvit)
Suku::  Entinsiivet Cibotium  Kaulf.
Katso myös
   Entinsiivet Commonsissa 
Infobox OKVirheellinen NIMI-arvo: 
Entinsiivet (Cibotium) on puumaisista saniaisista koostuva kasvisuku. Se on sijoitettu aiemmin eri heimoihin, mutta voidaan yhdistää saniaispuukasveihin. Entinsiivillä on ikivihreät, kookkaat, hienoliuskaiset lehdet. Saniaisen "runko" muodostuu vähitellen pitenevästä juurakon yläosasta. Sukuun kuuluu yksitoista lajia, joita esiintyy laajimmin Kaakkois-Aasiassa Etelä-Kiinasta Uuteen-Guineaan. Lisäksi muutamia lajeja esiintyy Havaijilla ja kaksi lajia Keski-Amerikan kannaksella. Puutarhakasvina kasvatettuja lajeja ovat esimerkiksi havaijilainen Cibotium glaucum ja keskiamerikkalainen Cibotium regale.
Lajeja

kiinanentinsiipi (Cibotium barometz)
meksikonentinsiipi (Cibotium schiedei)
Aiheesta muualla

Finto: Kassu – Kasvien suomenkieliset nimet: Cibotium
Hōein maanjäristys 1707

| Hōein maanjäristys 1707 |
| --- | --- |
Päivämäärä:  28. lokakuuta 1707
Magnitudi:  8,6 (Mw)
Episentrumin sijainti:  33.0°N, 136.0°E
Maat, joihin vaikutukset ulottuivat:   Japani
Henkilövahingot:  yli 5 000
Hōein maanjäristys vuonna 1707 on Japanin historian toiseksi suurin maanjäristys. Voimakkain maanjäristys oli Tōhokun maanjäristys 2011. Järistys tapahtui 28. lokakuuta 1707 klo 14.00, ja se aiheutti tuhoa Lounais-Honshussa, Shikokussa, ja Kaakkois-Kyūshūssa. Järistyksen voimakkuus oli 8,6 Richterin asteikolla. Maanjäristyksessä ja sitä seuranneessa tsunamissa kuoli yli 5 000 ihmistä. Järistys saattoi myös vaikuttaa Fuji-tulivuoren viimeisimmän purkauksen alkamiseen. Fuji purkautui 49 päivää maanjäristyksen jälkeen.
Tausta

Honshun etelärannikko kulkee pitkin Nankain vajoamaa, joka on Filippiinien meren laatan ja Euraasian laatan alityöntö-kohdassa. Laattojen liike aiheuttaa useita maanjäristyksiä.
Vahingot

Maanjäristyksessä tuhoutui 29 000 taloa ja kuoli yli 5 000 henkilöä. Järistys aiheutti ainakin yhden maanvyörymän Shizuokassa.
Maanjäristyksen seurauksena syntyi myös tsunami Kōchin kaakkoisrannikolle. Aaltojen korkeus oli 7,7–10 metriä.
On myös merkkejä siitä, että maanjäristyksen aiheuttamat muutokset maankuoren jännitteissä voivat tietyissä tilanteissa johtaa tulivuorten purkautumiseen ja on arveltu, että maanjäristys saattoi aiheuttaa tulivuori Fujin purkautumisen 49 päivää myöhemmin.
Käännös suomeksi
Ibrahim Baré Maïnassara

| Ibrahim Baré Maïnassara> Nigerin presidentti |
| --- | --- |
 27.1. 1996 – 9.4. 1999  
Edeltäjä:  Mahamane Ousmane
Seuraaja:  Daouda Malam Wanké
Henkilötiedot
Syntynyt: 9. toukokuuta 1949 Maradi
Kuollut: 9. huhtikuuta 1999 (49 vuotta) Niamey, Niger
Tiedot
Sotilaspalvelus
Palvelusmaa(t):  Niger
Puolustushaara:  maavoimat
Palvelusvuodet:  1970-1996
Sotilasarvo:  Eversti
Ibrahim Baré Maïnassara (9. toukokuuta 1949 – 9. huhtikuuta 1999) oli Nigerin presidentti vuodesta 1996 kuolemaansa saakka.
Maïnassara nousi presidentiksi tammikuussa 1996 tapahtuneen vallankaappauksen seurauksena. Hän syrjäytti silloin demokraattisesti valitun Mahamane Ousmanen. Seuraavana heinäkuuna järjestettiin presidentinvaalit, jotka Maïnassara voitti noin 52 %:n äänienemmistöllä. Hänet julistettiin presidentiksi virallisesti 7. elokuuta.
Mainassaran hallintokauden aikana maan taloutta uudistettiin ja se teki sopimuksen IMF:n kanssa.
Sotilaat surmasivat Maïnassaran vuoden 1999 vallankaappauksen aikana lentokentällä Niameyssä. Hänen jälkeensä valtaan tuli Daouda Malam Wanké.
Hermann Paul

Hermann Paul -nimisiä henkilöitä ovat olleet:
Herman (Hermann) Paul (1827–1885), saksalaissyntyinen muusikko, saksan kielen lehtori ja Kalevalan kääntäjä
Hermann Paul (1846–1921), saksalainen kielitieteilijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hermann Paul”, voi hakea sivunnimihaulla, laajalla sivunnimihaulla tai tekstihaulla.
ECM (levy-yhtiö)

| ECM |
| --- | --- |

Emoyhtiö:  Universal Music Group
Perustettu:  1969
Perustajat:  Manfred Eicher
Tyylilajit:  jazz, maailmanmusiikki, klassinen
Kotimaa:  Saksa
Kotisivu
Infobox OKNimi-testi OK: 
ECM (Edition of Contemporary Music) on saksalainen jazzmusiikkiin painottunut levy-yhtiö, jonka Manfred Eicher perusti vuonna 1969. Yhtiö on julkaissut yli tuhat albumia.
”Pohjoismaista kuulautta”

Perinteisen jazzin sijasta ECM on erikoistunut eurooppalaistyyliseen avantgarde-jazziin ja musiikkikategorioita vieroksuviin artisteihin, joiden tuotannossa on usein meditatiivisia ja maailmanmusiikille tyypillisiä piirteitä. ECM on levyttänyt myös monia nykyajan taidemusiikkisäveltäjien, kuten Arvo Pärtin teoksia. Levymerkki on tunnettu myös levytystensä tyypillisestä kuulaasta ”ECM-soundista”, jota luonnehditaan usein pohjoismaisen viileäksi. Levy-yhtiön motto onkin ”The Most Beautiful Sound Next to Silence”.
Alkuaikojen artisteja

ECM:n ensimmäinen levyjulkaisu oli yhdysvaltalaisen pianistin Max Waldronin albumi Free at Last vuonna 1969. Alkuvuosinaan ECM erikoistui yksinomaan jazziin. Yhtiön tärkeimpiä artisteja olivat tuolloin pianistit Keith Jarrett, Chick Corea, Paul Bley, Egberto Gismonti ja Art Lande; saksofonisti Jan Garbarek, vibrafonisti Gary Burton; rumpalit Jon Christensen ja Paul Motian; kitaristit Pat Metheny, John Abercrombie, Ralph Towner, Bill Connors ja Terje Rypdal; kontrabasistit Eberhard Weber, Arild Andersen, Charlie Haden ja Dave Holland; sekä yhdysvaltalainen avantgarde-jazzyhtye The Art Ensemble of Chicago.
ECM New Series

Yhtiön alamerkki ECM New Series perustettiin dokumentoimaan länsimaista taidemusiikkia. Sen alla on julkaistu levytyksiä muun muassa Thomas Tallisin, John Cagen, Elliot Carterin ja Steve Reichin sävellyksistä. Jazzpianistina paremmin tunnettu Keith Jarrett on levyttänyt ECM New Series -merkille useita Bachin, Mozartin ja Šostakovitšin teoksia. Myös Jean-Luc Godardin elokuvien musiikkia on taltioitu ECM New Series -albumeiksi.
Levykannet

Myös ECM-levyjen kansitaide on tunnettu pelkistetystä ja ”viileästä” tyylistään, jota Eicherin valvonnassa kehittivät graafikot Barbara Wojirsch ja Dieter Rehm. Lars Müller on koonnut ECM:n levykansia kuvateoksiksi Sleeves of Desire ja Windfall Light – The Visual Language of ECM.
Aiheesta muualla

Yhtiön kotisivut (englanniksi)
http://player.ecmrecords.com (Arkistoitu – Internet Archive) Musiikkinäytteitä ECM-levytyksistä (englanniksi)
Ibrahim Camejo

| Mitalit> Maa:   Kuuba.Miesten yleisurheilu. Olympialaiset  | Mitalit> Maa:   Kuuba.Miesten yleisurheilu. Olympialaiset  | Mitalit> Maa:   Kuuba.Miesten yleisurheilu. Olympialaiset  | Maa:   Kuuba> Miesten yleisurheilu. |
| --- | --- | --- | --- |
|  Pronssia | Peking 2008 | pituushyppy |  |
Ibrahim Camejo (s. 28. kesäkuuta 1982 Holguin, Kuuba) on kuubalainen pituushyppääjä, olympiamitalisti.
Camejo karsiutui loppukilpailusta Helsingin MM-kilpailuissa 2005 tuloksella 778 cm. Pekingin olympialaisissa 2008 hän saavutti pronssia hypättyään tuloksen 820 cm. Samana vuonna hän hyppäsi ennätyksekseen 846 cm Bilbaossa 21. kesäkuuta. Berliinin MM-kilpailuissa 2009 hän karsiutui loppukilpailusta.
Ennätykset

Ulkoradat
Pituushyppy: 846 (2008)
Sisäradat
Pituushyppy: 805 (2009)
Hidenobu Kiuchi

| Hidenobu Kiuchi> Henkilötiedot |
| --- | --- |
Syntynyt: 5. helmikuuta 1969 (ikä 55)  Kobe, Hyōgon prefektuuri
Näyttelijä
Aktiivisena:  2001–
Merkittävät roolit:  Kenzo Tenma (Monster) Hei (Darker than Black)
Aiheesta muualla
www.bee-nice.com
IMDb 
Hidenobu Kiuchi (jap. 木内 秀信, Kiuchi Hidenobu, s. 5. helmikuuta 1969) on japanilainen seiyū.
Äänirooleja

| Vuosi | Nimi | Roolihahmo |
| --- | --- | --- |
| 2009 | Darker than Black: Ryūsei no Gemini | Hei |
| 2009 | Fullmetal Alchemist: Brotherhood | nuori kuningas Bradley |
| 2009 | Yu-Gi-Oh! 5D's | Blister |
| 2009 | Zoku Natsume Yūjin-Chō | Akuryo |
| 2008 | Chi's Sweet Home | isä |
| 2007 | Cluster Edge | Hematite Ramsbecktie |
| 2007 | Darker than Black | Hei |
| 2007 | MapleStory | Barrow |
| 2006 | Death Note | Hirokazu Ukita |
| 2006 | Kemonosume | Toshiko Momota |
| 2006 | Nana | Ren Honjo |
| 2006 | One Piece | Nero |
| 2006 | Reborn! | Ryohei Sasagawa |
| 2006 | Saiunkoku Monogatari | Ran Ryuuren |
| 2006 | Yakushiji Ryōko no Kaiki Jikenbo | Junichiro Izumida |
| 2005 | Peach Girl | Kazuya "Toji" Tojigamori |
| 2004 | Monster | Kenzo Tenma |
| 2003 | Gunslinger Girl | Jose Croce |
| 2002 | Whistle! | Shigeki Sato |
| 2001 | Ask Dr. Rin! | Eddy Tsukioka |
| 2001 | The Prince of Tennis | Yuushi Oshitari |
Aiheesta muualla

Hidenobu Kiuchi Anime News Networkissa (englanniksi)
Hermann Oldenburg

Hermann Oldenburg (1854-1920) oli saksalainen uskonnonhistorioitsija ja indologi. Hänestä tuli professori Kielissä 1899 ja Göttingenissä 1908. Oldenburg oli yksi Saksan huomattavimmista indologeista, ja hän lisäsi tietoa Intian kirjallisuus- ja uskontohistoriasta.
Ibrahim Egal

|  |
| --- | --- |

Somalimaan presidentti
 16. toukokuuta 1993 – 3. toukokuuta 2002  
Edeltäjä:  Abdirahman Ahmed Ali Tuur
Seuraaja:  Dahir Riyale Kahin
Somalimaan osavaltion pääministeri
 16.6. – 1.7. 1960  
Somalian pääministeri
 1.-12.7.1960  
Edeltäjä:  Abdullahi Issa
Seuraaja:  Abdirashid Ali Shermarke
Somalian pääministeri
 15.7. 1967 – 21.10. 1969  
Edeltäjä:  Abdirizak Haji Hussein
Seuraaja:  Mohamed Ali Samatar
Henkilötiedot
Koko nimi:  Maxamed Xaaji Ibraahim Cigaal
Syntynyt: 15. lokakuuta 1928
Kuollut: 3. toukokuuta 2002 (ikä 73)
Tiedot
Puolue:  UDUB Somalian nuorisoliitto
 Nimikirjoitus
Muhammad Haji Ibrahim Egal (somaliksi Maxamed Xaaji Ibraahim Cigaal; 15. lokakuuta 1928 Togdheer, Brittiläinen Somalimaa – 3. toukokuuta 2002 Pretoria, Etelä-Afrikka) oli somalialainen poliitikko. Hän oli mukana Brittiläisen Somalimaan itsenäisyysliikkeessä, ja kun se yhdistyi entisen Italian siirtomaan kanssa Somaliaksi, Egalista tuli sen pääministeri vuosiksi 1967–1969. Kun Somalimaa oli julistautunut itsenäiseksi Muhammad Siyad Barren kaaduttua 1991, Egal toimi sen  presidenttinä 1993–2002. Pitkällä ammattilaispoliitikon urallaan hän ehti toimia myös puolustus- ja opetusministerinä.
Aiheesta muualla

IRIN Interview with Muhammad Ibrahim Egal, President of Somaliland
Herlevin kunta

| Herlevin kunta |
| --- | --- |
 vaakuna
 Kunnan sijainti Tanskan kartalla.
Valtio:   Tanska
Alue:  Pääkaupunkialue
Keskustaajama:  Herlev
Hallinto:  
 – Pormestari:  Thomas Gyldal Petersen
Pinta-ala:  
 – Kokonaispinta-ala:  12,1 km²
Väkiluku:  28 930
 – Väestötiheys:  2 390,9 as./km²
 
 www.herlev.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Herlev on Pääkaupunkialueella Tanskassa sijaitseva kunta. Vuoden 2020 alussa kunnassa oli 28 930 asukasta, ja sen pinta-ala oli 12,1 neliökilometriä. Kunnan keskustaajama on myös nimeltään Herlev.
Herlev on perustettu vuonna 1909. Kunnan asutus kuuluu kuntarajat ylittävään Hovedstadsområdetin taajamaan.
Herlevin sairaala piti pitkään hallussaan Tanskan korkeimman rakennuksen titteliä.
Aiheesta muualla

Wikimedia Commonsissa on kuvia tai muita tiedostoja aiheesta .
Herlevin kunnan kotisivut (tanskaksi)
Hōfu

| Hōfu (防府市) |
| --- | --- |
 Hōfun kaupunkikuvaa
 lippu:  Symboli
 Hōfun sijainti Yamaguchin prefektuurissa
 Hōfu
 Koordinaatit: 34°03′03″N, 131°33′46″E 
Valtio:  Japani
Alue:  Chūgoku
Prefektuuri:  Yamaguchin prefektuuri
Pinta-ala:  
 – Kokonaispinta-ala:  189,37 km²
Väkiluku (11/2019):  116 106
 – Väestötiheys:  613,1 as./km²
Symbolit:  
 – Puu:  Viburnum odoratissimum
 – Kukka:  Tulisalvia
 – Kukkiva puu:  Japaninaprikoosi
 
 https://www.city.hofu.yamaguchi.jp/ 
Infobox OKVirheellinen NIMI-arvo: 
Hōfu (jap. 防府市, Hōfu-shi) on Japanin kaupunki Honshūn saarella Chūgokun alueella Yamaguchin prefektuurissa. Se sijaitsee Seton sisämeren Suōnmeren rannikolla prefektuurin keskiosassa Sabajoen alajuoksulla. Kaupunki käsittää Hōfun tasangon, prefektuurin suurimman tasankoalueen; pohjoisosat nousevat Chūgokuvuorille. Kaupunkiin kuuluvat myös muun muassa Mukōshiman ja Noshiman saaret. Hōfussa on 116 106 asukasta (marraskuussa 2019) ja sen pinta-ala on 189,37 neliökilometriä.
Hōfuun perustettiin Taika-uudistusten yhteydessä vuonna 645 Suōn provinssin pääkaupunki (kokufu). Myös kaupungin nimi on siitä peräisin ja merkitsee kirjaimellisesti Suōn (hō) pääkaupunkia (fu). 1500-luvun puolivälistä lähtien seutu oli Mōri-klaanin hallinnassa. Kaupungin keskusta muodostuu vanhastaan Miyaichin ja Mitajirin alueista: Miyaichi syntyi Hōfu Tenman-gūn pyhäkön eduskaupungiksi ja kasvoi Edo-kaudella San’yōdō-tien varren postiasemana (shukuba) ja markkinapaikkana, kun taas Mitajiriin sijoitettiin Mōri-klaanin laivaston tukikohta ja satama. Japanin nykyisen kunnallishallinnon puitteissa Hōfun maaseutukaupunki perustettiin vuonna 1902 yhdistämällä Mitajirin ja Saban kyläkunnat. Kaupunkioikeudet Hōfulle myönnettiin vuonna 1936. Perinteinen elinkeino oli suolan valmistus, Shōwa-kaudella kaupunkiin sijoittui panimo- ja tekstiiliteollisuutta ja vuonna 1982 entisten suola-altaiden alueelle autotehdas. Nykyisin Hōfu on merkittävä teollisuuskeskus, joka sijaitsee Shūnanin teollisuusvyöhykkeen länsiosassa.
Hōfu Tenman-gūn pyhäkön lisäksi kaupungissa on lukuisia muinaisjäänteitä ja historiallisia muistomerkkejä, kuten Ōnichin ja Kurumazukan kofun-hautakummut, Suō kokubun-jin temppeli (Suōn entinen provinssitemppeli) ja Tamanooyan pyhäkkö. Amida-jin temppelissä säilytettävä padogi on valittu yhdeksi Japanin kansallisaarteista. Kansallisaarteiksi luokiteltuja taideteoksia on myös vuonna 1916 valmistuneessa Mōri-suvun residenssissä, joka tunnetaan puutarhastaan. Mukōjiman saari on japaninsupikoirien esiintymisaluetta. Hōfua palvelee JR Nishi-Nihonin San’yō-päälinja.
Kuvia

Näkymä Hōfuun, Sabajoki
Hōfu Tenman-gūn pyhäkkö
Mōri-klaanin residenssi ja museo
Saba-jinjan pyhäkön torii-portti
Aiheesta muualla

Kuvia tai muita tiedostoja aiheesta Hōfu Wikimedia Commonsissa
Kaupungin internetsivut (japaniksi)
Dookie

| Dookie Green Day |
| --- | --- | --- |

Studioalbumin tiedot
 Äänitetty : 1993
 Julkaistu: 1. helmikuuta 1994
 Tuottaja(t): Green Day, Rob Cavallo
 Tyylilaji: Punk rock, Pop-punk, Skate punk
 Kesto: 39.38
 Levy-yhtiö: Reprise Records
Listasijoitukset
  5. (albumilista)    2. (midprice)
Green Dayn muut julkaisut
| Kerplunk! 1992 | Dookie 1994 | Insomniac 1995 |
Dookie on punk rock -yhtye Green Dayn kolmas albumi. Albumi äänitettiin vuonna 1993, ja se julkaistiin 1. helmikuuta 1994. Singlet ”When I Come Around”, ”Basket Case” ja ”Longview” pääsivät kaikki listaykkösiksi. Kappaleiden musiikkivideot saivat aikanaan paljon aikaa MTV:llä, mikä lisäsi yhtyeen ja albumin näkyvyyttä.
Dookielta julkaistiin viisi singleä: ”Longview”, uudelleennauhoitettu ”Welcome to Paradise”, ”Basket Case” sekä radiosinglet ”She” ja ”When I Come Around”. Albumia on myyty maailmanlaajuisesti yli 20 miljoonaa kappaletta. Se on Green Dayn ainoa timanttialbumi. Albumi voitti Grammy-palkinnon parhaana vaihtoehtoalbumina vuonna 1995. Se nousi monien kriitikoiden vuoden 1994 parhaiden albumien listoille.
Albumi on hyvin merkittävä sen takia, että se teki punkin uudelleen suosituksi Yhdysvalloissa ja muualla maailmaa 1990-luvun aikana.
Albumin nimeksi olisi aluksi pitänyt antaa ”Liquid Dookie”, mutta nimi vaihdettiin juuri ennen albumin julkaisua, koska Green Dayn jäsenet ajattelivat alkuperäisen nimen olevan sittenkin liian ällöttävä (Dookie on suomennettuna ’pökäle’).
Yhtye julkaisi 30-vuotisjuhlapainoksen Dookiesta 29. syyskuuta 2023, joka sisälsi demoja, ylijäämiä ja kaksi livekonserttia.
Yhtye on tehnyt yhteistyötä taidestudio Brainin kanssa ja luonut Dookie Demastered -projektin, jossa jokainen albumin kappale julkaistaan ainutlaatuisessa muodossa. Esimerkiksi "Having A Blast" julkaistaan tietokoneen disketillä, "Longview" ovikellona, "Chump" Teddy Ruxpin -pehmonallena, "Welcome To Paradise" Game Boy -pelikasettina, "Emenius Sleepus" vanhan puhelinvastaajan nauhana ja "Pulling Teeth" soivana hammasharjana.
Kappaleet

Kaikki sanat Billie Joe Armstrong, ellei toisin mainita, kaikki sävellykset Green Day.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Burnout | 2.07 |  |  |  |  |  |  |  |
| 2. | Having a Blast | 2.44 |  |  |  |  |  |  |  |
| 3. | Chump | 2.54 |  |  |  |  |  |  |  |
| 4. | Longview | 3.59 |  |  |  |  |  |  |  |
| 5. | Welcome to Paradise (Uudelleen nauhoitettu)  | 3.44 |  |  |  |  |  |  |  |
| 6. | Pulling Teeth | 2.31 |  |  |  |  |  |  |  |
| 7. | Basket Case | 3.01 |  |  |  |  |  |  |  |
| 8. | She | 2.14 |  |  |  |  |  |  |  |
| 9. | Sassafras Roots | 2.37 |  |  |  |  |  |  |  |
| 10. | When I Come Around | 2.58 |  |  |  |  |  |  |  |
| 11. | Coming Clean | 1.34 |  |  |  |  |  |  |  |
| 12. | Emenius Sleepus (Sanat: Mike Dirnt)  | 1.43 |  |  |  |  |  |  |  |
| 13. | In the End | 1.46 |  |  |  |  |  |  |  |
| 14. | F.O.D." "All by Myself (Sanat: Tré Cool)  | 5.46 |  |  |  |  |  |  |  |
|  |  | 39.38 |  |  |  |  |  |  |  |
Kokoonpano

Billie Joe Armstrong - laulu, kitara
Mike Dirnt - basso, taustalaulu
Tré Cool - rummut, taustalaulu
Listasijoitukset > Albumi

| Lista | Sijoitus |
| --- | --- |
Billboard 200: 2
UK Top 40: 13
Ruotsin Top 60: 3
Uusi-Seelanti: 1
Itävalta: 4
Suomi: 11
Sveitsi: 6
Listasijoitukset > Singlet

| Vuosi | Single | Sijoitus> US Modern Rock  | Sijoitus> US Main- stream Rock  | Sijoitus> UK Top 40  | Sijoitus> Ruotsi  | Sijoitus> Uusi-Seelanti  | Sijoitus> Ranska  | Sijoitus>  | Sijoitus>  |
| --- | --- | --- | --- | --- | --- | --- | --- | --- | --- |
| 1994 | ”Longview” | 1 | 13 | 30 |  |  |  |  |  |
| 1994 | ”Welcome to Paradise” | 7 |  | 20 |  | 21 |  |  |  |
| 1994 | ”Basket Case” | 1 | 9 | 7 | 3 | 21 | 35 |  |  |
| 1995 | ”She” | 5 | 18 | 16 |  |  |  |  |  |
| 1995 | ”When I Come Around” | 1 | 2 | 27 | 28 | 4 |  |  |  |
Ibrahim Ferrer

Ibrahim Ferrer vuonna 2004
Ibrahim Ferrer (20. helmikuuta 1927 San Luis – 6. elokuuta 2005 Havanna) oli kuubalainen muusikko.
Ferrer aloitti katulaulajana 12-vuotiaana jäätyään orvoksi. Vuonna 1940 hän perusti yhdessä serkkunsa kanssa duettoryhmän Jovenes del Son (”sonin nuoret”). He esiintyivät yksityistilaisuuksissa ja onnistuivat ansaitsemaan riittävästi rahaa elääkseen.
Seuraavien vuosien aikana Ferrer esiintyi monissa yhtyeissä kuten Conjunto Sorpesa ja Orquesta Chepin-Choven. Jälkimmäisen johtaja sävelsi myöhemmin yhden Ferrerin suurimmista hiteistä: ”El Planatal de Bartolo”.
Vuonna 1953 Ferrer alkoi esiintyä Pacho Alonson yhtyeen mukana Santiagossa. Vuonna 1959 yhtye muutti pysyvästi Havannaan ja muutti nimensä Los Bocucokseksi.
Alonson yhtyeessä Ferrer esitti lähinnä guarachoja, soneja ja muita nopeita lauluja. Hän ei kuitenkaan esittänyt boleroita. Vasta 40 vuotta myöhemmin Ry Cooderin vuonna 1999 tuottamalla Buena Vista Social Clubilla huomattiin Ibrahim Ferrerin kyvyt bolerolaulajana.
Vuonna 1996 Ferrer oli mukana Afro-Cuban All Starsin Grammy-ehdokkuuden saaneella levyllä A Toda Cuba le Gusta. Vuonna 1999 ilmestyi kuubalaisen musiikin maailmanmaineeseen tuonut Wim Wendersin elokuva Buena Vista Social Club ja samanniminen albumi. Samana vuonna ilmestyi Ferrerin ensimmäinen soololevy, Ry Cooderin tuottama Buena Vista Social Club presents Ibrahim Ferrer.
Ferrer kiersi 1990- ja 2000-luvuilla maailmaa sekä huippusuosittuna sooloartistina, että osana Buena Vista Social Club -ryhmää, esiintyen muun muassa Suomessa muutamaan otteeseen. Vuonna 2003 ilmestyi Ferrerin toinen soololevy Buenos Hermanos.
Aiheesta muualla

Ibrahim Ferrerin muistokirjoitus Helsingin Sanomissa
Il-kaanien valtakunta

| Il-kaanien valtakunta > 1256–1353 |
| --- | --- |
   Valtakunta laajimmillaan 
Pinta-ala:  
– yhteensä:  n. 3 750 000 km² km² 
Uskonnot:  buddhalaisuus, islam
Viralliset kielet:  Farsi (virallinen kieli), Uzbekki (äidinkieli)
Edeltäjä(t):  Mongolivaltakunta
Seuraaja(t):  Lukuisia pikkuvaltioita; suurimpina muzaffaridien ja jalayiridien valtakunnat
Il-kaanien (il) valtakunta oli yksi Mongolivaltakunnan neljästä osasta, ja sen hajottua itsenäinen valtakunta. Se sijaitsi Persiassa (nyk. Iran), ja siihen kuului myös nykyinen Irak, Afganistan, Azerbaidžan ja läntinen Pakistan.
Valtakunnan juuret ulottuvat Tšingis-kaanin valloituksiin vuosina 1219-1224, mutta sen varsinainen perustaja oli Tšingis-kaanin pojanpoika ja suurkaani Möngken ja Kublain veli Hülegü-kaani. Hän sai 1250-luvulla Möngkeltä tehtävän valloittaa muslimien alueet Egyptiin asti. Tuhoisa sotaretki, jonka yhteydessä muun muassa Bagdad hävitettiin täysin vuonna 1275, pysähtyi kuitenkin Palestiinaan Möngken kuoltua.
Kublai-kaanin tultua valituksi suurkaaniksi, Hülegü palasi hallitsemaan maitaan. Il-kaani (il) tarkoittaa "alikaania", ja viittaa muodolliseen alistumiseen Kublai-kaanin Pekingissä sijainneelle Yuan-dynastian valtaistuimelle. Hülegün perilliset hallitsivat aluetta kahdeksan vuosikymmentä kääntyen lopulta islamiin. Il-kaanit jatkoivat sotimista mamelukkeja vastaan, mutta eivät saaneet heitä kunnolla lyödyksi ja joutuivat lopulta luopumaan valtapyrkimyksistään Syyriassa. Riita mamelukkien kanssa oli niin katkera, että il-kaanit pyrkivät vielä islamiin kääntymisen jälkeenkin liittoutumaan Euroopan kristittyjen kanssa mamelukkeja vastaan. Il-kaanien epäonnistumiseen Syyriassa vaikuttivat suuresti vihollisuudet pohjoisessa sijainneen toisen mongolivaltion Kultaisen ordan kanssa.
Il-kaanit olivat aluksi buddhalaisia, mutta kaanien käännyttyä islamiin alettiin alistaa buddhalaisia ja kristittyjä. Viimeisen kaanin kuoltua  vuonna 1335, valtakunta hajosi nopeasti ja jakautui useisiin seuraajavaltioihin. Viimeinen il-kaanin titteliä tavoitellut murhattiin vuonna 1353.
Il-kaanien valtakunnan hallitsijat

Hülëgü (1256–1265)
Abaqa (1265–1282)
Tekuder (1282–1284)
Arghun (1284–1291)
Gaykhatu (1291–1295)
Baydu (1295)
Mahmud Ghazan (1295–1304)
Öljeitü (1304–1316)
Abu Sa'id (1316–1335)
Arpa Ke'un (1335–1336)
Musa (1336–1337)
Muhammad Khan (1337–1338)
Earth Over Us

| ”Earth Over Us” Hexvessel |
| --- | --- | --- |

Singlen tiedot
 Albumilta: When We Are Death
 B-puoli: ”Gaia”
 Äänitetty : V.R. Studio ja Black Floyd’s Analog Studio
 Julkaistu: 27. marraskuuta 2015
 Formaatti: 7" vinyyli
 Tuottaja(t): Jaime Gomez Arellano, Mathew McNerney
 Tyylilaji: psykedeelinen folk
 Kesto: 03.26
 Levy-yhtiö: Secret Trees, Century Media
Hexvesselin muut singlet
| ”Vainolainen” 2012 | ”Earth Over Us” 2015 |   |
Earth Over Us on psykedeelisen folkin yhtye Hexvesselin single, joka julkaistiin 7" vinyylinä 27. marraskuuta 2015 levymerkillä Century Media.
Kappaleet > A-puoli

Earth over Us – 3.26
Kappaleet > B-puoli

Gaia – 6.13
Aiheesta muualla

Discogs